Rijeka, 26. listopada 2020.g.

**NAJAVA DOGAĐANJA**

**DOKUMENTARAC *ŠVEĐANI IZ GETA* U DNEVNOM BORAVKU SUSJEDSTVA KOSTRENA EPK**

**U utorak, 27. listopada 2020.g. u 18.30 sati u susjedstvu Kostrena, jednom od 27 susjedstava Europske prijestolnice kulture, u Narodnoj čitaonici u Kostreni sv. Luciji** (Sveta Lucija 14) **održat će se projekcija dokumentarnog filma *Šveđani iz geta*. Ulaz je besplatan.**

Alex, Christofer i Erik su slovački Romi, posvojeni u Švedskoj devedesetih. Ovaj slovački film, čija je redateljica **Katarína Farkašová**, prati njihovo putovanje natrag u Slovačku gdje posjećuju biološke roditelje i traže odgovore na pitanja: Tko smo? Odakle smo i zašto su nas se biološki roditelji odrekli? Nalikujemo li im? Na ovom putovanju kamera bilježi katkada smiješne, a katkada emocionalne trenutke pune ljudskosti.

**Projekcija filma dio je programa Mreža kina na egzotičnim lokacijama, a u distribuciji KineDoka.**

**Projekcija se održava uz poštivanje svih važećih mjera za sprječavanje zaraze bolešću COVID-19. Svi se posjetitelji pozivaju na poštivanje mjera: pojačanu osobnu higijenu, fizičku udaljenost te ispravno nošenje zaštitnih maski za lice. Osobama starije životne dobi ili oboljelima od kroničnih bolesti ne preporučuje se dolazak na događanje.**

**O Mreži kina na egzotičnim lokacijama**Vođeni idejom izmještanja kulturno-umjetničkih sadržaja izvan uobičajenih turističkih ruta, Mreža kina na egzotičnim lokacijama program je neformalnog okupljanja ljubitelja dokumentarnih filmova. Filmovi se prikazuju pod vedrim nebom, u dvorištima muzeja ili u uličicama starih gradskih jezgri, u lukama ili na dječjim igralištima. Cilj je privući i educirati publiku o dokumentarnim filmovima kako bi se razvio dijalog o društveno važnim temama.

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42